Skjold_navn_lille_4f

**Til medlemmer, suppleanter m.fl. af Vordingborg Kommunes Miljøråd**

Valdemarsgade 43

4760 Vordingborg

Tlf. 55 36 36 36

www.vordingborg.dk

Sagsnr.: 13/555

Dokumentnr.: 164940/15

Afdeling:

Land og Miljø

Sagsbehandler:

Paul Debois   
Dir. 55 36 24 12

pde@vordingborg.dk

24-11-2015

# Referat af det 35. møde i Vordingborg Kommunes Miljøråd d. 23. november 2015

Deltagere: Thomas Christfort og Carsten Olsen, Vordingborg Kommune; Peter Tillisch, Dansk Skovforening; Tommy Clausen, Danmarks Sportsfiskerforbund; Johnny Andersen, Danmarks Jægerforbund; Martin Vestergaard, Danmarks Naturfredningsforening; Bjarne Nielsen, Friluftsrådet; Henrik Dahl, Dansk Ornitologisk Forening; Jonas Christensen, Museerne, Sydøstdanmark og Mikkel B. Clausen, Naturstyrelsen Storstrøm.

Desuden: Rolf Hoelgaard, Paul Debois, Allan Schmidt og Carsten Horup, Vordingborg Kommune.

Afbud: Finn Jørgensen, Dansk Landbrug og Jan Nielsen, Dansk Kano og Kajakforbund.

**Referat:**

**Ad. 1) Godkendelse af dagsorden**. Godkendt.

**Ad. 2) Godkendelse af referatet fra mødet d. 14. september 2015.** Godkendt

**Ad. 3) Tema: Kystbeskyttelse i Vordingborg Kommune.**

Oplæg v/ *Allan Schmidt,* Vordingborg Kommune.

Allan gav en orientering om lovgrundlag / kystbeskyttelsesloven og historikken i kystbeskyttelseslovgivningen, kystbeskyttelsesmetoder, dige-, pumpe og landvindingslag og eksemplificerede kystbeskyttelsen med højvandsdiget ved Ore Strand.

./. Allans PowerPoint show er vedlagt i pdf udgave.

Der var en dialog om kommunens rolle i kystbeskyttelse, præmisserne for kystbeskyttelse (hvad beskyttes – hvad beskyttes ikke), tidsforløbet i Ore diget herunder lang ankesagsbehandling, digehøjde og interesseområde, økonomi, offentlighedens adgang, interesseafvejning og naturhensyn.

**Ad. 4) Ny naturfilm om sammenhængende natur i Vordingborg Kommune.**

*Carsten Horup* gav en kort introduktion til formålet med filmen og filmens indhold.

Der er sket en medfinansiering fra Region Sjælland (EU – penge), filmen er del af formidlingen af et naturprojekt, der styrker indsatsen for at skabe robuste og sammenhængende bestande af klokkefrøer, løvfrøer og markfirben. Projekttiltagene har også gavnlig virkning på andre truede, sjældne eller almindelige arter i tilbagegang.

Projektet blev søgt i 2012 og er forløbet i årene 2013 – 2015. Der er i forbindelse med projektet opsat 7½ km kreaturhegn, gravet 25 vandhuller og etableret levesteder for markfirben. Tiltagene er gennemført på privat ejede og kommunalt ejede lokaliteter. Der er en rapport tilknyttet projektet.

Filmen måtte desværre vises uden lyd, da it udstyret i mødelokalet nægtede at samarbejde.

Film, rapport og infoskiltning kan ses på kommunens hjemmeside – nyhedsbrev.

Link til nyhedsbrevet og til film.

<http://www.vordingborg.dk/cms/site.aspx?p=11293&NewsID=4332>

<https://vimeo.com/144101668>

Rapport og infoskilt kan hentes uden problemer.

Men det viser sig, at det ikke er alle pc ´ ere / alle browsere, der uden problemer kan vise filmen. ”Google Chrome” virker tilsyneladende fornuftigt, mens ”Internet Explorer” kan være problematisk.

Så vi medtager CD – versioner til jer til næste Miljørådsmøde.

Projektet gav anledning til en snak om en række spørgsmål i tilknytning til naturbeskyttelse, naturpleje og naturgenopretning.

* Laves der effektovervågning fra kommunen i forhold til de enkelte projekter?
* Hvilken indflydelse kan §3 beskyttelsen have på eks. jordbenyttelsen på de omgivende arealer? Herunder 15 år ´s genopdyrkningsret.
* Er der en sammenhæng i naturområderne – som projektet søger at forfølge?
* Forholdet til de rekreative områder?

Kommunen laver opfølgende effektmålinger i forhold til paddeprojekterne. Man kan så altid diskutere om det sker i tilstrækkeligt omfang. Den generelle overvågning er en statsopgave.

De gennemførte projekter ændrer ikke på §3 beskyttelsen, eller de indmeldte arealer med 15 års genopdyrkningsret.

Kommuneplanen angiver hovedstrukturen i naturnetværket og de rekreative strukturer. Da mange har svært ved at finde kommuneplanen er der neden for et link til denne.

Link til kommuneplan.

<http://www.vordingborg.dk/cms/site.aspx?p=19850>

**Ad. 5) Orientering om påbud om forbedret spildevandsrensning i det åbne land.**

*Rolf Hoelgaard,* Vordingborg Kommune orienterede om, at Vordingborg kommune genoptager udstedelsen af påbud i forhold til spildevandsrensning i det åbne land.

Der er ca. 1300 ejendomme, der skal have forbedret spildevandsrensning.

Der vil ske en vurdering af den enkelte ejendom i forhold til afløbsforholdene.

Udstedelsen af påbud genoptages i 2016 og gennemføres i løbet af en seks årig periode.

De startes med oplandene til Præstø Fjord, den nordlige del af Mern å og Stege Nor.

Der lægges en proportionalitetsvurdering i forhold til, hvor hurtigt påbuddene skal være gennemført. Normalt gives en frist på 1 år – ved udgifter over 100.000 kr. kan der ske en forlængelse af fristen til 2 år.

**Ad. 6) Gensidig orientering.**

Fra Vordingborg Kommune:

*Thomas Christfort,* Vordingborg Kommune orienterede om budgetaftalerne for 2016 i forhold til natur og miljøområderne.

* Biosfæreprojektet. (Ved Miljørådets forårsekskursion til Nyord var der en orientering om biosfæreprojektet). Der afsættes i årene 2015 – 2018 3 mio. kr. til at udvikle UNESCO ansøgning.
* Der er afsat 4 mio. kr. til opgradering af kommunens offentlige toiletter
* Nyt slæbested i Stege til styrkelse af lystfiskerturismen. Der afsættes 0,8 mio. kr.
* Der afsættes penge til intelligent affaldstømning (290.000 kr. til intelligente affaldsbeholdere). Der frigøres herved penge til øget renholdelse af bycentrene i weekenderne.

*Thomas* orienterede endvidere om Kayser og Thorsen sagen set i lyset af den mediedækning, der har været den seneste tid.

*Paul Debois,* Vordingborg Kommune orienterede om den afholdte Fishing Zealand konference. I forbindelse med konferencen blev Fishing Zealand Magazine offentliggjort. Magasinet er lavet i 35.000 eksemplarer – 15.000 på dansk og 10.000 på engelsk. Der blev omdelt eksemplarer af magasinet. Der var desværre kun engelske udgaver til rådighed på mødet. Der sørges for danske eksemplarer til de næste Miljørådsmøde.

*Paul Debois,* Vordingborg Kommune omtalte kort de årlige fugleoptællingsrapporter fra Stege Jordbassiner og Nyord Enge.

./. Vedhæftes referatet.

*Peter Tillisch*, Dansk Skovforening omtalte:

* At biodiversitetspolitikken giver anledning til bekymring
* Det reviderede nationale skovprogram
* Løse hunde og mountainbikes (et nyt problem)
* At der var 17.000 deltagere til skovens dag i 2015. Ser gerne flere skove medvirker.

*Henrik Dahl*, Dansk Ornitologisk Forening omtalte:

* Kampagne for engfugle
* Omtalte gødning som et problem i ovennævnte sammenhæng.

*Martin Vestergaard*, Danmarks Naturfredningsforening

* Havde lignende bekymringer som Henrik Dahl i forhold til enge/engfugle
* Og udtrykte bekymring i forhold til regeringens udmeldinger i forhold til ændringer i Planlovgivningen, Kystnærhedszonen og Strandbeskyttelseslinjen.

*Mikkel Bornø Clausen*, Naturstyrelsen Storstrøm omtalte den nyligt gennemførte høring af driftsplanerne for statens skov- og naturarealer. Høringen sluttede 15. oktober. Driftsplanerne gælder de kommende 15 år.

*Thomas Christfort*, Vordingborg Kommune omtalte besøg fra folketingsudvalg i relation til Planloven /planlovsændringer. Nævnte problematikkerne omkring Sukkerfabrikken i Stege, Stenminerne ved Hårbølle og Masnedø. Udtrykte ønske om mindre rigide regler.

**Ad. 7) Evt. herunder næste års møder.**

Kommunalbestyrelsens mødekalender foreligger ikke i en endelig udgave.

Derfor udmeldes datoerne efterfølgende. Der tilrettelægges som vanligt 4 ordinære møder og 2 ekskursioner. Møderne forventes at ligge mandage 17 – 19.30 i februar, maj, september og november. Ekskursionerne på mandage 15.30 – 19.30 i maj/juni og september.

Næste møde forventes at have et kulturhistorisk tema om middelalder ”borge / anlæg” i Vordingborg Kommune v/ Jonas Christensen, Museerne Sydøstdanmark.

Peter Tillisch tilbød i relation hertil at fremvise Rosenfeldt (ekskursionsmål).

Andet emne på venteliste er ”Strategier for den fysiske vandløbsforvaltning”.

Husk at tilbud om oplæg og forslag/ønsker om emner på dagsordenen kan sendes til undertegnede.

Hvis et emne ønskes med på et bestemt møde, da send dette til mig senest 14 dage før mødedato.

Venlig hilsen

Paul Debois